# Versions i certificats SSL

Subhashish Pradhan
&TC.Hollingsworth; &TC.Hollingsworth.mail;
&traductor.Antoni.Bella;
9 d'abril de 2015
Frameworks 5.9
KDE Configuració del sistema SSL certificats

## Introducció

&kde; proporciona una llista de tots els certificats X.509 utilitzats pel sistema. Als quals es pot accedir mitjançant el mòdul Preferències SSL en &systemsettings;.

Este mòdul proporciona un llistat per categories de totes les versions i certificats SSL. Podeu visualitzar els detalls de cadascun dels certificats i realitzar les accions afegir, eliminar, desactivar o activar.

Els certificats es classifiquen en Certificats del sistema i Certificats afegits per l'usuari. Els Certificats del sistema es classifiquen a més per l'organització que els va emetre.

El mòdul Versions i certificats SSL
El mòdul Versions i certificats SSL

### Visualitzar els detalls d'un certificat

Seleccioneu un certificat davall una organització en la llista, i feu clic en el botó Visualitza... davall de la llista per a veure els detalls del certificat.

Visualitzar els detalls d'un certificat
La finestra de detalls del certificat.

### Activar o desactivar un certificat

Primer, seleccioneu un certificat davall una organització en la llista. Després, feu clic en el botó Activa per a activar el certificat o a Desactiva per a desactivar-lo.

De manera alternativa, podeu activar o desactivar un certificat seleccionant o netejant la casella de selecció al davant del certificat.

Podeu activar o desactivar múltiples certificats seleccionant-los mentre manteniu premuda la tecla &Ctrl; i fent clic en el botó Activa o Desactiva davall de la llista.

### Afegir un certificat

En primer lloc, feu clic en el botó Afig... davall de la llista de certificats. S'obrirà el diàleg selector de fitxers que us permetrà ubicar el lloc on s'emmagatzemen els fitxers de certificats. Una vegada trobeu el fitxer del certificat, seleccioneu-lo i feu clic en el botó Obri per a afegir-lo.

Els certificats han d'estar en un dels següents formats: certificat DER, PEM o X.509 codificat per &Netscape;.

### Eliminar un certificat

Seleccioneu el certificat que voleu eliminar de la llista i feu clic en el botó Elimina per a eliminar-lo.

Els certificats del sistema no es poden eliminar.

### Agraïments i reconeixements

Un agraïment especial a la Google Code-In 2011, al participant Subhashish Pradhan per escriure este article.